laion/Wikipedia-Exotic huggingface dataset:
צמיד אליפות העולם בפוקר

צמיד אליפות העולם בפוקר הוא צמיד אשר מוענק לשחקן הפוקר, אשר ניצח בטורניר בסדרת אליפות העולם בפוקר בנוסף לפרס כספי. נכון ליולי 2024, 1,811 שחקנים זכו ב-2,465 צמידים. ב-28 במאי 2024 עד 21 ביולי 2024 התקיים הסבב ה-55, ובמסגרתו שוחקו 99 טורנירים בלאס וגאס שבארצות הברית, 30 טורנירים ב-WSOP.com אשר ניתן לשחק בהם מנבדה, ניו ג'רזי ומישיגן, ו-7 טורנירים ב-WSOP.com אשר ניתן לשחק בהם מפנסילבניה. ב-6 בדצמבר 2024 עד 19 בדצמבר 2024 ייתקיימו טורנירים נוספים באיי בהאמה. טורנירים נוספים אשר יתקיימו באתר GGPoker וברוזבדוב שבצ'כיה, יפורסמו בהמשך. החל מ-1976 מוענק למנצחים באחד מטורנירי סדרת אליפות העולם בפוקר צמיד המציין את הזכייה. זוכי הטורנירים הראשונים, מ-1970 עד 1975, קיבלו צמידים אף הם לאחר שהמסורת החלה. ב-1977 ג'קי מקדניאלס הייתה האישה הראשונה שזכתה בצמיד, בטורניר לנשים בלבד. ב-1980 ו-1981 הוענקו צמידים לשחקן המצטיין בסבב, אך צמידים אלו אינם נכללים בספירת הצמידים אשר יש לכל שחקן. ב-1996 ברברה אנרייט הייתה האישה הראשונה שזכתה בצמיד באירוע פתוח שאיננו לנשים או מוזמנים בלבד. בתחילה כל הצמידים חולקו בלאס וגאס שבארצות הברית, אך ב-2007 תומאס ביהל היה לשחקן הראשון אשר זכה בצמיד מחוץ לארצות הברית, כאשר ניצח בטורניר במסגרת סבב אליפות העולם בפוקר באירופה. ב-2013 ו-2014 חולקו צמידים באוסטרליה כחלק מסבב אליפות העולם בפוקר באסיה והאוקיינוס השקט. ב-2020, בעקבות מגפת הקורונה, חולקו לראשונה צמידים בטורנירי אינטרנט. מספר השחקנים אשר זכו ב-5 צמידים או יותר, נכון ל-20 ביולי 2024. השחקנים אשר זכו ב-7 צמידים או יותר, נכון ל-20 ביולי 2024. בנוסף זכה פעם אחת באירוע המרכזי באירופה ב-2012 מדיה וקבצים בנושא צמיד אליפות העולם בפוקר בוויקישיתוף מידע על שחקנים, באתר אליפות העולם בפוקר Annual World Series of Poker Schedule, באתר אליפות העולם בפוקר (באנגלית) WSOP Paradise Returns With a $50 Million Guaranteed Super Main Event, באתר אליפות העולם בפוקר, ‏17 ביולי 2024 (באנגלית) החיים של מהמר ג'נטלמני, "אוקלהומה ג'וני" הייל, עמודים 127–132 (באנגלית)
Sorry (I Didn't Know)

"Sorry (I Didn't Know)" הוא סינגל של הצמד הבריטי, מונסטה בוי (אנ'), בשיתוף פעולה עם הזמר דנזי. השיר יצא באופן רשמית ב-25 בספטמבר 2000. השיר הגיע למקום ה-25 במצעד הסינגלים הבריטי, ולמקום הראשון במצעד הדאנס הבריטי. השיר היה ברשימת "המנוני הגראז' הטובים ביותר בכל הזמנים" של ה-Capital Xtra (אנ')‏. גרסת כיסוי לשיר של התקליטן והמפיק האנגלי ג'ואל קורי, בשיתוף פעולה עם הזזמרת היילי מיי (ללא קרדיט), יצא ב-5 באפריל 2019, בשם Sorry‏. השיר שבר את שיא מספר החיפושים ליום בשזאם, עם 41,000 חיפושים ב-24 ביולי. השיר הוצג בסדרת הריאליטי הבריטית, Love Island.‏ קורי הצהיר כי הוא מושפע ממוזיקת גראז' בריטית, וכי הוא ממלא "תפקיד עצום בהתפתחותו כתקליטן וכמפיק". ב-2018, התזמורת House & Garage Orchestra, בשיתוף פעולה עם הזמר דנזי, הוציאו גרסת כיסוי תזמורתית של השיר. גרסת הכיסוי הופיעה מאוחר יותר באלבומם של התזמורת, Garage Classics. מידע על היצירה "Sorry (I Didn't Know)" באתר מיוזיק בריינז מידע על השיר "Sorry (I Didn't Know)" באתר iTunes מידע על השיר "Sorry (I Didn't Know)" באתר ספוטיפיי "Monsta Boy feat. Denzie | full Official Chart History". Official Charts Company. ארכיון מ-2021-05-18. נבדק ב-20 בספטמבר 2019. {{cite web}}: (עזרה) "Official Dance Singles Chart Top 40". Official Charts Company. ארכיון מ-2019-09-20. נבדק ב-20 בספטמבר 2019. {{cite web}}: (עזרה) "The Best Old-School Garage Anthems Of All Time". Capital XTRA. ארכיון מ-2021-04-13. נבדק ב-2021-06-19. Myers, Justin (31 ביולי 2019). "Who is Joel Corry? The man behind the record-breaking Love Island anthem Sorry". Official Charts Company. ארכיון מ-2020-09-26. נבדק ב-5 באוגוסט 2019. {{cite web}}: (עזרה) "Joel Corry 'Sorry' Enters The Top 40 Charts At #38". Perfect Havoc. 26 ביולי 2019. אורכב מ-המקור ב-2019-08-05. נבדק ב-5 באוגוסט 2019. {{cite web}}: (עזרה)
בוחן בר-אור

בוחן בר-אור הוא מבחן לכושר גופני אשר הומצא בידי פרופסור עודד בר אור. מטרתו כפולה: לתת אמצעי לפיקוד לוודא רמת כשירות סבירה לחייליו, ולתת לחייל משוב בנוגע למצב כושרו העכשווי. בעבר נבדקו בבוחן מספר כפיפות הבטן (15 נקודות מקסימום) שמסוגל הנבחן לבצע, כמה שכיבות סמיכה מסוגל הנבחן לעשות (15 נקודות מקסימום), ומשך זמן הריצה למרחק של אלפיים מטר (70 נקודות מקסימום). החל משנת 2014 בוטל תרגיל כפיפות הבטן (מסיבה בריאותית בטענה שהתרגיל עלול לפגוע בגב), וביחידות השדה הוחלף בתרגילי מקבילים ועליות מתח עם אפוד, בנוסף מבצעים ריצות ספרינטים קצרות בין קונוסים. כמו כן, הוארכה הריצה למרחק של 3000 מטר. הציון נקבע על סמך זמן הריצה בלבד, ובשאר התרגילים יש לבצע את מספר החזרות הנדרש ללא קבלת ציון עליהם. במבחני מיון ליחידות שדה בצה"ל נעשה שימוש רב במבחן הבר-אור, והוא נועד להוות כלי מיון. הבוחן משמש לבחינת שיפור כושר החייל לאורך מהלך קורסים שונים (בהם טירונות וקורס קצינים). על פי רוב המבחן מתבצע במהלך קורסים אלו שלוש פעמים: בתחילת הקורס, באמצעו ובסיומו. באופן זה ניתן לראות את התקדמות הכושר לאורך הזמן. במספר קורסים משמש מבחן הבר-אור ככלי למדידת עמידה ברף הכושר הנדרש. לדוגמה, במיוני גיבושים ובקורס הקצינים יש לצבור לפחות 55 נקודות על מנת לעבור את תנאי הסף. הצטיינות בבוחן בר-אור מזכה את החייל בסיכת "מצטיין בר-אור". הניקוד המינימלי הדרוש לקבלת סיכת ההצטיינות הוא 90. ממוצע הניקוד בקרב מתגייסים ליחידות קרביות הוא 60 ובקרב מתגייסים ליחידות מובחרות הוא 90. על לוחמים לעמוד בדרישות הבאות: מקבילים – 5 (מינימום) - 20 (מקסימום); עליות מתח – 5 (מינימום) - 20 (מקסימום); ריצת 3000. ועל חיילים עורפיים לעמוד בדרישה הזו: שכיבות סמיכה – 16. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. החל משנת 2014 הדרישה מחיילות עורפיות היא 6 שכיבות סמיכה בלבד. ריצת בר אור 3000 מטר בזמן הנמוך מ-20:20 דקות מזכה בציון עובר, כאשר על מנת לקבל ציון 100 על החיילת לרוץ את המרחק ב-14:20 דקות ומטה. בימינו נקרא הבוחן בוחן כושר גופני ומחולק לשניים: בוחן כש"ג כוח שמורכב מעליות מתח, מקבילים וסקוואט עם משקל, ובוחן כש"ג ריצה שמורכב מריצת 3000 מטר וספרינטים של 150×2 מטר. בוחן מסלול מהפכת הכושר הצה"לי: הסוף לכפיפות בטן, באתר ‏מאקו‏, 6 בנובמבר 2013 הכירו את בוחן הכושר המשודרג של צה"ל - מבט חדש, באתר מבט חדש, ‏15 באפריל 2023 מבחנים להערכת כושר גופני בצה״ל ובצבאות העולם, מערכות גיליון מס' 454 מבחן הכושר הגופני הבסיסי בצה"ל בשנים 2015-1948: התפתחות וסקירה ביקורתית, המרכז האקדמי לוינסקי־וינגייט מהפכת הכושר הצה"לי: הסוף לכפיפות בטן, באתר ‏מאקו‏, 6 בנובמבר 2013 שיטת החישוב החדשה בוחן הכושר הגופני החדש של צה"ל, באתר צה"ל, 20 במרץ 2018
Lonely (שיר של ג'ואל קורי)

"Lonely" הוא סינגל של התקליטן והמפיק האנגלי ג'ואל קורי בהשתתפות הזמרת הארלי (ללא קרדיט). הסינגל יצא ב-24 בינואר 2020. נכון ליוני 2021, לשיר למעלה מ-154 מיליון השמעות בספוטיפיי. הווידאו קליפ של הסינגל, שבויים על ידי אליוט סימפסון, יצא ב-24 בינואר 2020. נכון ליוני 2021, לווידאו קליפ למעלה מ-25 מיליון צפיות ביוטיוב. מידע על הסינגל "Lonely" באתר מיוזיק בריינז מילות השיר "Lonely" באתר Genius סרטון השיר "Lonely" באתר יוטיוב "Lonely - Single by Joel Corry on Apple Music". Apple Music. ארכיון מ-2021-03-27. נבדק ב-10 באפריל 2020. {{cite web}}: (עזרה) "Joel Corry's song 'Lonely' is a dancefloor filler". Hits Radio (באנגלית). ארכיון מ-2021-06-19. נבדק ב-10 באפריל 2020. {{cite web}}: (עזרה) Lonely, נבדק ב-2021-06-19 Joel Corry - Lonely [Official Video], נבדק ב-2021-06-19 "Joel Corry - Lonely". Story of Song (באנגלית אמריקאית). ארכיון מ-2021-06-19. נבדק ב-2020-05-06. "Elliot Simpson Directs New Joel Corry Music Video 'Lonely' —". Park Village is a Film Production Company (באנגלית אמריקאית). נבדק ב-2020-05-06.(הקישור אינו פעיל) Gold/Platinum, Music Canada, ‏19 ביוני 2024
It's My Life

האם התכוונתם ל... It's My Life (אלבום) It's My Life (שיר של בון ג'ובי)
Lonely

האם התכוונתם ל... Lonely (שיר של אייקון) – סינגל של אייקון Lonely (שיר של ג'ואל קורי) – סינגל של ג'ואל קורי Lonely (שיר של ג'סטין ביבר ובני בלנקו) – סינגל של ג'סטין ביבר ובני בלנקו Lonely (שיר של דיפלו) – סינגל של דיפלו יחד עם האחים ג'ונאס
אלכסינה גרהאם

אלכסינה גרהאם (באנגלית: Alexina Graham; נולדה ב-3 במרץ 1990) היא דוגמנית בריטית. בשנת 2019, הצטרפה גרהאם למלאכיות של חברת האופנה ויקטוריה'ס סיקרט, והייתה לג'ינג'ית הראשונה שעשתה זאת. גרהאם היא גם שגרירת המותג "לוריאל". גרהם נולדה בוורקסופ, נוטינגהאמשייר, הממלכה המאוחדת. היא למדה בלט במשך 12 שנים. במרוצת השנים, סיפרה גרהאם כי בשל שערה הג'ינג'י, עברה מספר חרמות בתקופת נעוריה. גרהאם החלה את קריירת הדוגמנות שלה ב-2008, לאחר שזכתה בתחרות היופי של מייבלין. גרהאם הופיעה במספר שערים של מגזיני אופנה שונים דוגמת ID,‏ ווג ו-InStyle. בנוסף, הצטלמה גרהאם במספר קמפיינים של חברות שונות דוגמת ברברי, לוריאל, ויקטוריה'ס סיקרט, ארמני וז'אן-פול גוטייה. בין השנים 2017–2018, צעדה גרהאם בתצוגת האופנה של ויקטוריה'ס סיקרט, וב-2019, הפכה לאחת המלאכיות של החברה. מדיה וקבצים בנושא אלכסינה גרהאם בוויקישיתוף אלכסינה גרהאם, ברשת החברתית אקס (טוויטר) אלכסינה גרהאם, ברשת החברתית אינסטגרם "Find My Past". www.findmypast.com. נבדק ב-15 במרץ 2019. {{cite web}}: (עזרה) Hutchinson, Emily (22 בנובמבר 2017). "Nottingham woman's jaw-dropping tactic to get job as a Victoria's Secret model". {{cite web}}: (עזרה) Newbold, Alice. "Victoria's Secret Casting Directors On The New Models To Watch". www.vogue.co.uk. Newis-Smith, Josh (21 במרץ 2019). "'This is for my bullies!' We exclusively meet Victoria's Secret's first red-haired angel, Alexina Graham". Glamour Magazine. {{cite news}}: (עזרה) "A Quick Backstage Chit-Chat with Burberry It-Girl Alexina Graham". 17 בפברואר 2009. {{cite web}}: (עזרה) "Little Ladies (Teen Vogue)". "Burberry unveil spring summer 2009 advertising campaign images - Fashion Galleries - Telegraph". fashion.telegraph.co.uk. "23 of the Most Naughty and Nice Looks from the 2017 Victoria's Secret Fashion Show". "Jean Paul Gaultier — #JPGDINNER". Logan, Elizabeth. "All the Models Confirmed For the Victoria's Secret Show (So Far)". W Magazine (באנגלית). נבדק ב-10 בספטמבר 2018. {{cite news}}: (עזרה)
Warne Out

Warne Out הוא אלבום של הסקסופוניסט וורן מארש שהוקלט בשנת 1977 והוצא בלייבל של חברת Interplay. אתר האיטנרנט Allmusic, בו נמצא מאגר מידע גדול על מוזיקאים, תיאר אותו, "כאלבום שבו שנינות וחדשנות הם הנושא המוביל". כל הקומפוזיציות הן של וורן מארש למעט במקומות שצוינו: "Loco 47" – 4:02 "Liner Notes" – 5:05 "Warne Out" – 3:45 "Lennie's Pennies" (Lennie Tristano) – 4:05 "Duet" – 4:32 "Ballad" – 6:20 "Warne Piece" – 5:02 וורן מארש– טנור סקסופון ג'ים יוגארט – בס ניק סרולי – תופים וורן מארש - האנציקלופדיה של הג'אז Discography 2, www.warnemarsh.info Interplay Records Listing, jazzmf.com Jazzlists: Interplay Records Discography: 7700 series, www.jazzlists.com
ילנה שמלייבה

ילנה יאקובלבנה שמלייבה (נולדה ב-17 בספטמבר 1957, מוסקבה, ברית המועצות) היא בלשנית סובייטית-רוסית, מומחית בתרבות הדיבור, האיות, נורמת שיחה, מנחת רדיו. מרצה לפילולוגיה וסמנכ"לית מחקר במכון השפה הרוסית. מהווה אחת מחמשת בכירי הרשימה הפדרלית של מפלגת השלטון ברוסיה, רוסיה המאוחדת. היא נולדה ב־17 בספטמבר 1957 במוסקבה. בשנת 1979 סיימה את לימודיה במחלקה לבלשנות מבנית ויישומית בפקולטה הפילולוגית של אוניברסיטת מוסקבה ואז היא נכנסה ללימודים בבית הספר לתארים מתקדמים של מכון השפה הרוסית של האקדמיה למדעים של ברית המועצות, בשנת 1984 היא הגנה על התזה שלה בנושא "שמות אישים בשפה הרוסית המודרנית: יצירת מילים וניתוח סמנטי". מאז 1984 עובדת במכון השפה הרוסית כעמיתת מחקר. לימדה רוסית באוניברסיטאות בארצות הברית ובפינלנד, בבית הספר הבינלאומי הבריטי במוסקבה, בשנים 2005—2013. לימדה קורסים בלימודי רוסית לסטודנטים לתארים מתקדמים של בית הספר לקיץ רוסי במכללת מידלבורי בארצות הברית, במכון לבלשנות של האוניברסיטה הרוסית למדעי הרוח ובאוניברסיטת מוסקבה לחינוך. מאז 1997 משתתפת בארגון ובקיום הכנס הבינלאומי המדעי והמעשי של תלמידי בית הספר "בלשנות לכולם", חברת מושבעים בוועידה ההומניטארית הפתוחה של עבודות מחקר בבית הספר "וישגורוד". היא חיברה יותר מ-100 עבודות מדעיות, וחברה בצוות מחברי שורת ספרי הלימוד בשפה הרוסית לתלמידי כיתות ה'-ט' בבתי הספר התיכוניים, המומלצים על ידי משרד החינוך של רוסיה. מאז 2019 שימשה כסגנית העורך הראשי של כתב העת "נאום רוסי" היוצא בחסות האקדמיה הרוסית למדעים, חברת הוועדה המארגנת של הכנס המדעי הבינלאומי "תרבות הדיבור הרוסי". בשנים 2002–2007 אירחה את התוכנית "דקדוק" בתחנת הרדיו "מאיאק". בן זוגה הוא הבלשן אלכסיי שמלייב. לשניים 3 ילדים - אלכסנדר, ולדימיר, אלכסיי. Шмелёва Е. Я., Шмелёв А. Д. Русский анекдот. Текст и речевой жанр. — М. : Языки славянской культуры, 2002. — 143 с. — ISBN 5-94457-070-9. ילנה שמלייבה, ברשת החברתית פייסבוק עמוד באתר IRL RAS Линия УМК А. Д. Шмелева. Русский язык (5-9) Издательство «Дрофа» — «Вентана-Граф»
מקסים (זמרת)

מרינה סרגייבנה אברוסימובה (נולדה ב-10 ביוני 1983), הידועה יותר תחת שם הבמה שלה מקסים (ברוסית: МакSим), היא זמרת רוסייה ממוצא טטארי, פזמונאית ומפיקת מוזיקה. בשנת 2009 היא כתבה וביצעה את השיר "דורוגה" (הדרך) לסרט הרוסי מבית וולט דיסני ספר האמנים. היא גם דובבה את ג'יזל בגרסה הרוסית לסרט מכושפת. ההצלחה הגיעה לזמרת עם צאת האלבום "העידן המגושם" ב-28 במרץ 2006, שנמכר ביותר מ-1.5 מיליון עותקים, ובשנת 2007 הפכה לזמרת המצליחה ביותר מסחרית ברוסיה. היא זכתה פעמיים במועמדות כמבצעת הטובה ביותר בפרסי המוזיקה של MTV רוסיה ובפרסי Muz-TV. ב-2 בפברואר 2008, בטקס הפרסים השנתי של עיתון הקומסומולץ המוסקבאי "סאונדטרק", זכתה הזמרת במועמדות "המבצעת הטוב ביותר של השנה". מקסים זכתה ב-15 פסלוני גרמופון הזהב. אלבומה השני של הזמרת, "גם העדן שלי", נמכר בלמעלה מ-1.3 מיליון עותקים והזמרת מכרה למעלה משישה מיליון עותקים של אלבומיה. מקסים היא הזמרת היחידה ששבעת הסינגלים שלה דורגו באופן עקבי במקום הראשון במצעד הרדיו הכללי של חבר מדינות. בדצמבר 2009 יצא אלבום האולפן השלישי של הזמרת, "בודדת", שזכה למעמד זהב ופלטינה. בשנת 2011, היא נכנסה לדירוג "מאה הנשים המשפיעות ביותר ברוסיה", שהורכב על ידי תחנת הרדיו "הד מוסקבה", סוכנויות החדשות רי"א נובוסטי, אינטרפקס והמגזין "אוגוניוק". בשנת 2013 יצא האלבום הרביעי, "מציאות אחרת, שהפך לאלבום הטוב ביותר של השנה בטקס פרסי תיבת המוזיקה. בשנת 2014 זכתה להכרה בתור הזמרת-יוצרת הטובה ביותר. בשנת 2015 הוציאה את אלבומה החמישי "טובה", שהפך לאלבום הטוב ביותר של השנה בתיבת המוזיקה ובפרסי המוזיקה הרוסית 2015. ביוני 2021, במהלך הופעה בעיר קזאן, הזמרת החלה להרגיש בסימפטומים של מגפת הקורונה, לאחר מכן ביצעה בדיקת הקורונה שיצאה שלילית בשלוש הבדיקות השונות. לאחר מכן הועברה מקסים לבית חולים עם החמרת התסמינים. לאחר מספר ימים, חוברה למכונת הנשמה בשל התדרדרת במצבה. ב-27 ביוני, דווח בתקשורת כי הזמרת חוברה לחמצון חוץ-גופי באמצעות ממברנה. באוגוסט 2021 יצאה מתרדמת ושוחררה מבית החולים להמשך טיפול בביתה. 2006: Трудный возраст 2007: Мой рай 2009: Одиночка 2013: Другая реальность 2015: Хорошо 2018: Полигамность מדיה וקבצים בנושא מקסים בוויקישיתוף אתר האינטרנט הרשמי של מקסים מקסים, ברשת החברתית פייסבוק מקסים, ברשת החברתית אקס (טוויטר) מקסים, ביישום טלגרם מקסים, ברשת החברתית אינסטגרם מקסים, ברשת החברתית VK מקסים, סרטונים בערוץ היוטיוב מקסים, במסד הנתונים הקולנועיים IMDb (באנגלית) מקסים, במסד הנתונים הקולנועיים KinoPoisk (ברוסית) מקסים, באתר אפל מיוזיק (באנגלית) מקסים, באתר ספוטיפיי מקסים, באתר Last.fm (באנגלית) מקסים, באתר AllMusic (באנגלית) מקסים, באתר MusicBrainz (באנגלית) מקסים, באתר דיזר מקסים, באתר Yandex.Music (ברוסית) מקסים, באתר Discogs (באנגלית) מקסים, באתר Genius MakSim מקסים באתר פורבס "Instagram post MakSim on 13 June 2021". Instagram. נבדק ב-30 ביוני 2021. {{cite web}}: (עזרה) Libgardt, Olga. "Певице МакSим резко стало хуже". KP.ru. Komsomolskaya Pravda. נבדק ב-30 ביוני 2021. {{cite web}}: (עזרה) "Певицу МакSим ввели в искусственную кому". ria.ru. RIA Novosti. נבדק ב-30 ביוני 2021. {{cite web}}: (עזרה) Друзья певицы МакSим: Ее перевели на ЭКМО, она в критическом состоянии «Аппарат ИВЛ не справляется»: Певицу МакSим в тяжёлом состоянии перевели на ЭКМО «ИВЛ не справляется»: певица МакSим находится в критическом состоянии МакSим выписали из больницы "Возятся с каждым, как с родным": МакSим оценила поддержку врачей
מזל טוב (תוכנית טלוויזיה)

מזל טוב הוא שעשועון טלוויזיה ששודר בערוץ 2 בין 2002–2003, בכל פרק בתוכנית שני זוגות העומדים להינשא, הזוגות ובני משפחתיהם מתמודדים ביניהם במספר משימות שהפרס הגדול בתוכנית הוא מימון מלא של החתונה. התוכנית זכתה להצלחה בטבלאות המדרוג. בעונה הראשונה הנחו את התוכנית מיכל ינאי ומיקי גבע, בעונה השנייה החליף גיל ססובר את גבע. מזל טוב (תוכנית טלוויזיה), אישים נועם שגב, הקטע שלא תראו ב"מזל טוב", באתר ynet, 7 באוגוסט 2002 יעל בר זוהר פרשה מהגשת התוכנית "מזל טוב", באתר וואלה, 25 ביוני 2002 אביבה קרול, ‏מזל טוב של מיכל ינאי ומיקי גבע בולטת בטבלת הרייטינג, באתר גלובס, 12 באוגוסט 2002 מיקי גבע פורש מ"מזל טוב", באתר וואלה, 11 בנובמבר 2002
ודאה

ודאה (ברומנית: Vedea) הוא נהר בדרום רומניה, יובל של הדנובה, שנובע מרמת קוטמאנה. שני היובלים העיקריים של נהר ודאה הם הנהרות קוטמאנה וטלאורמן. נהר ודאה עובר דרך המחוזות הרומניים ארג'ש, אולט וטלאורמן ועל גדותיו שוכנות הערים אלכסנדריה ורושיורי דה ודה. אורך הנהר הוא 244 קילומטרים וספיקתו הממוצעת היא 8.36 מטרים מעוקבים בשנייה. מדיה וקבצים בנושא ודאה בוויקישיתוף Râul Vedea, sub cota de inundaţii. A fost instituit Codul roşu pentru Pârâul Câinelui (ברומנית)
יאנטרה

יאנטרה (בבולגרית: Янтра) הוא נחל הזורם בצפון בולגריה ונשפך לדנובה. אורך היאנטרה הוא 285 קילומטרים ובעבר נשא את השם אֶטְר (בבולגרית: Етър). הנחל עובר ליד הערים גברובו, וליקו טרנובו, גורנה אוריאחוביצה, פולסקי טרמבש וביאלה. מדיה וקבצים בנושא יאנטרה בוויקישיתוף
תעשו מקום לחנה לסלאו

תעשו מקום לחנה לסלאו היא תוכנית אירוח ישראלית בהנחיית חנה לסלאו, ששודרה בימי שישי בשעה 19:00 בערוץ 2 במסגרת הזכיינית "קשת". התוכנית עלתה לשידור ב-1 בדצמבר 2006, וקיבלה ביקורות מעורבות מצד מבקרי הטלוויזיה. התוכנית ירדה משידור, בקיץ 2007, לאחר עונה אחת. בתוכנית אירחה לסלאו באולפן מספר אורחים מעולם התרבות, הבידור והמוזיקה. התוכנית לוותה בצילומי חוץ בהם חנה לסלאו יצאה לדייטים וחיפשה לעצמה זוגיות. בתוכנית היו גם פינת השיר הנוסטלגי בה התארחו זמרים, ופינת חוכמת הילדים בה ילדים מגלים מה הם חושבים על מבוגרים. התוכנית הייתה מועמדת לפרס האקדמיה הישראלית לטלוויזיה בקטגוריית תוכנית אירוח. תעשו מקום לחנה לסלאו, במיזם "אישים" לתיעוד היצירה הישראלית תעשו מקום לחנה לסלאו, באתר הארץ, 1 בדצמבר 2006 ניר קיפניס, ‏כדאי באמת לעשות לה מקום, באתר גלובס, 18 במרץ 2007 אורון שמיר, עכבר העיר, לא א גרויסע מציאע, באתר הארץ, 21 בינואר 2007 ירון פריד, חנה לסלאו: פשוט נולדה לטלוויזיה, באתר הארץ, 29 באוקטובר 2008 אסף כרמל, המועמדים לפרסי הטלוויזיה הישראליים, באתר הארץ, 13 במאי 2007
ססיליה מרגרט ניירן

ססיליה מרגרט ניירן (באנגלית: Cecilia Margaret Nairn;‏1791 – 4 ביוני 1857) הייתה פסלת בשעווה וציירת אירית. היא התמחתה בציור בצבעי מים והרבתה לצייר נוף ופרחים. ציוריה של ניירן הוצגו באקדמיה המלכותית היברניאן (אנ') בשנים 1826–1851. נולדה בשם ססיליה מרגרט קמפבל ולמדה אמנות מאביה ג'ון הנרי קמפבל (1757–1829) שהיה בעצמו צייר. בגיל 18 החלה להציג את עבודתה בגלריות שונות. בשנת 1809 שלחה את עבודתה לתערוכה ברחוב הוקינס בדבלין לצפייה והמשיכה להוסיף ציורים לתערוכה זו עד 1821. לאחר תקופה זו, תרמה באופן משתנה את עבודותיה לאקדמיה המלכותית היברניאן בשנים 1826–1847 בעיירות קילרני וויקלו. ניירן נישאה לצייר הסוסים האירי ג'ורג' ניירן (1799 – 25 בינואר 1850), ונולדה להם בת, אנה לנגלי ניירן (1844–1848), גם היא הייתה ציירת. נפטרה ב-4 ביוני 1857 בגיל 66 בערך. מדיה וקבצים בנושא ססיליה מרגרט ניירן בוויקישיתוף ULAN Index - Cecilia Margaret Nairn oxfordindex-Cecilia Margaret Nairn Clara Index - Cecilia Margaret Nairn Artnet - Cecilia Margaret Campbell Strickland, Walter (2012), "HERALD-PAINTERS", A Dictionary of Irish Artists, Cambridge University Press, pp. 569–576, doi:10.1017/cbo9781139382113.016, ISBN 9781139382113 Gray, Sara (2009). "O". The Dictionary of British Women Artists. Casemate. ISBN 978-0718830847. (listed as "O'Connor, Cecilia Margaret", father: "J.A. O'Connor") National Gallery of Ireland, ed. (1987). Irish Women Artists: From the Eighteenth Century to the Present Day. National Gallery of Ireland. p. 178. ISBN 0903162407. Crookshank, Anne; FitzGerald, Desmond (1995). Irish watercolors and drawings: works on paper c. 1600-1914. Abrams. pp. 91, 299, 308. ISBN 0810934663. ערך זה הוא קצרמר בנושא ציירים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ססיליה מרגרט ניירן".
רוברט קוהלר

רוברט קוהלר (באנגלית :Robert Koehler‏; 28 בנובמבר 1850 - 23 באפריל 1917) היה צייר ומורה לאומנות יליד גרמניה, שבילה את רוב הקריירה שלו בארצות הברית. קוהלר נולד בהמבורג; משפחתו עברה למילווקי, ויסקונסין בשנת 1854. שם הוא למד באקדמיה וסיים את לימודיו בשנת 1865, אך המשיך את שיעוריו אצל המאסטר לציור בבית הספר, הנרי ויאנדן, שסיים את לימודיו באקדמיה המלכותית לאמנויות במינכן. הוא התמחה בחברת ליתוגרפיה. בשנת 1871 נסע לניתוח עיניים בניו יורק ונשאר לעבוד כליתוגרף. לאחר שלמד רישום בשיעורי הלילה של האקדמיה הלאומית לעיצוב, קוהלר נסע למינכן ללמוד אמנות באקדמיה המלכותית בשנת 1873, ולמד אצל קארל פון פילוטי ולודויג תירש. הוא חזר לניו יורק לאחר שנתיים בגלל המחסור בכסף. בשנת 1879 הוא הצליח לחזור למינכן באמצעות מענק שהעניק ג'ורג' אהרט, מניו יורק, שתשומת ליבו הופנתה לשאיפתם וליכולותיהם של אמנים צעירים. בנסיעתו השנייה למד אצל לודוויג פון לופץ ופרנץ דפרגר. החברות שלו עם ויליאם מריט צ'ייס ופרנק דובנק הם מהתקופה הזו. עבודתו של קוהלר בזמן ששהה במינכן, זיכתה אותו בפרסי כסף וארד מטעם האקדמיה, ובצלב מסדר מיכאל הקדוש של בוואריה. קוהלר התמנה אז כראש בית ספר פרטי לאמנות. הוא החל להציג באקדמיה הלאומית, ניו יורק, בשנת 1877. בשנת 1885 הוא לקח על עצמו ניהול בית ספר פרטי לאמנות בעיר זו. הוא ארגן את המחלקה האמריקאית של תערוכת האמנות הבינלאומית במינכן בשנת 1883, ומונה על ידי הרשויות בבוואריה לפעול באותה תפקיד בתערוכה בשנת 1888. בשנת 1892 חזר רוברט קוהלר לעיר ניו יורק לעבוד כאמן פורטרטים. בשנה שלאחר מכן עבר למיניאפוליס, מינסוטה, וקיבל הצעה להיות מנהל בית הספר לאמנות יפה במיניאפוליס (המכללה לאמנות ועיצוב במיניאפוליס). קוהלר עסק גם בהקמת המוזיאון לאמנות יפה במיניאפוליס, (המכון לאמנויות במיניאפוליס). הוא היה חלוץ הדרכת אמנות והערכה באזור. קוהלר היה נשיא הוועדה לאמנות במדינת מינסוטה בין השנים 1903–1910, חבר ליגת האמנים במיניאפוליס, חבר כבוד בחברה לאמנות במדינת מינסוטה, חבר באגודת אמנים מערביים, מרצה לתולדות האמנות באוניברסיטת מינסוטה, וחבר במכון לאמנויות ובז'ו דה לטרס מפריס, צרפת. הוא קיבל מדליות ארד וכסף באקדמיה במינכן, מדליית ארד בתערוכת האמנות הבינלאומית בבואנוס איירס בשנת 1910, וצלב מסדר מיכאל הקדוש מבוואריה בשנת 1888. שלושה ציורים בולטים, "משפחת הנגר", "בבית הקפה" ויצירת המופת שלו "השביתה" נבחרו להצגה בתערוכה הקולומביאנית בשיקגו בשנת 1893. קוהלר המשיך לעבוד במיניאפוליס, צייר דיוקנאות ונופים, לימד ציור וסידר תערוכות. הוא פרש כמנהל בשנת 1914. הוא נפטר במיניאפוליס בגיל 66. מכונת תפירה ישנה שלג ראשון איכרה בבוהמיה בבית קפה מדיה וקבצים בנושא רוברט קוהלר בוויקישיתוף רוברט קוהלר, באתר "Find a Grave" (באנגלית) Revisiting the white city: American art at the 1893 World's Fair. Washington, D.C. : Hanover: National Museum of American Art and National Portrait Gallery, Smithsonian Institution; Distributed by the University Press of New England. p. 275. Rines, George Edwin, ed. (1920). "Koehler, Robert" . Encyclopedia Americana. Levy, Florence Nightingale (1917). American Art Directory, Volume 14. The American Federation of the Arts. p. 324.